Yoshiyuki Shimizu

Yoshiyuki Shimizu (祥之 清水, født 21. november 1969 i Haruna, Gunma) er en japansk tidligere skøyteløper som deltok i nasjonale og internasjonale konkurranser i hurtigløp på skøyter og representerte klubben Haruna, Gunma High School og Japan. 

Han huskes kanskje best fra 10 000 meteren under OL i Calgary hvor han oppdaget at lissene på hans venstre fot løsnet omtrent midtveis under løpet og knyttet lissene på nytt på vei mot mål blant annet i den ene svingen.

I sesongen 1986/87 deltok han under junior-VM på skøyter i Strömsund, Sverige hvor han ble nummer 17 sammenlagt. Sesongen etter 1987/88 gikk han inn til bronse i det japanske allround-mesterskapet i desember 1987. Shimizu deltok i slutten av januar i junior-VM på skøyter 1988 i Seoul, Sør-Korea, denne gangen ble Shimizu nummer 13 sammenlagt. Han ble tatt ut til og gikk 1 500 meter (22.-plass) på ny personlig rekord, 5 000 meter (32.-plass) og 10 000 meter (28.-plass) for Japan under Vinter-OL på skøyter i Olympic Oval, Calgary. Shimizu var også med på det japanske laget under Allround-VM på skøyter 1988 (20.-plass) som ble arrangert på den legendariske skøytebanen Medeo i Alma-Ata (nå kjent som Almaty).

I tillegg til en bronse i det japanske allround-mesterskapet har han også 4 ganger fått 5.-plass (1988/89, 1989/90, 1990/91 og 1992/93).

Personlige rekorder

Referanser

Eksterne lenker 
 
  Yoshiyuki Shimizu på Jakub Majerski's Speedskating database (Adelskalender distanser og sammenlagt)
  Yoshiyuki Shimizu på ISU sine nettsider. (noen resultater)
  Yoshiyuki Shimizu på The-Sports.org (noen resultater)
YouTube-videoer
 Winter Olympic Games Calgary 1988 - 10 km Shimizu - Aoyanagi på Youtube.com 
 Winter Olympic Games Calgary 1988 - 5 km Shimizu - Hwang på Youtube.com 
 Winter Olympic Games Calgary 1988 - 1500 m Van Helden - Shimizu på Youtube.com 

Japanske skøyteløpere
Deltakere for Japan under Vinter-OL 1988
Skøyteløpere under Vinter-OL 1988
Personer fra prefekturet Gunma
Artikler i skøytesportprosjektet
Fødsler i 1969